शादी में कट्‌टे से हवाई फायर किए; मारपीट भी की थी, डरकर लौट गई थी बारात
Bageshwar Dham Sarkar Dhirendra Krishna Shastri Controversy;  बागेश्वर धाम के पीठाधीश्वर पं. धीरेंद्र शास्त्री के भाई सौरव गर्ग उर्फ शालिगराम पर पुलिस ने FIR दर्ज की है। दो दिन पहले शालिगराम का एक वीडियो फेसबुक
बागेश्वर धाम के पीठाधीश्वर पं. धीरेंद्र शास्त्री के भाई सौरव गर्ग उर्फ शालिगराम पर पुलिस ने FIR दर्ज की है। दो दिन पहले शालिगराम का एक वीडियो फेसबुक पर वायरल हुआ था, जिसमें वह सिगरेट और हाथ में कट्टा लेकर एक शादी समारोह में लोगों को धमका रहा है। पुलिस ने एससी/एसटी अधिनियम के तहत मामला दर्ज किया है।
वायरल वीडियो से पहले पढ़िए पूरा मामला
गढ़ा गांव में 11 फरवरी को अहिरवार समाज के एक परिवार में बेटी की शादी हो रही थी। परिवार ने पहले बागेश्वर धाम के सामूहिक विवाह सम्मेलन में शादी के लिए आवेदन दिया था, लेकिन बाद में निजी कार्यक्रम करने का फैसला किया। शादी की बात पता चलते ही रात करीब 12 बजे धीरेंद्र शास्त्री का छोटा भाई शालिगराम अपने कुछ साथियों के साथ शादी समारोह में पहुंच गया। यहां उसने उत्पात मचाया और वहां मौजूद लोगों को धमकाया।
डरे-सहमे परिवार के लोगों ने शादी रोक दी। बारात लौट गई और रिश्तेदार भी चले गए। हालांकि, काफी समझाइश के बाद शादी इसी रात हो गई। यह समझाइश किसने दी और शादी कैसे हुई, इस पर कोई खुलकर कुछ नहीं बोल रहा है। अब पं. धीरेंद्र शास्त्री के भाई का वीडियो वायरल होने पर पुलिस ने ही FIR दर्ज की है। जांच के लिए स्पेशल टीम बनाई गई है। पुलिस आरोपी की तलाश कर रही है।
अब जानिए वायरल वीडियो में क्या है...
शनिवार को गढ़ा गांव के रहने वाले राम असरे ने फेसबुक पर एक पोस्ट किया। पोस्ट के साथ एक वीडियो अटैच्ड था। वीडियो में पं. धीरेंद्र शास्त्री के भाई शालिगराम एक शादी समारोह में लोगों से गाली गलौज कर रहा था। सिगरेट पीते हुए मारपीट करने लगा। जब लोगों ने उसे रोकने की कोशिश की तो उसने कट्टा निकाल लिया और हवाई फायर किए। कट्टा लहराते हुए धमकाया कि शादी होगी तो सिर्फ सामूहिक विवाह सम्मेलन में। शादी समारोह में मौजूद महिलाओं से भी बदतमीजी की।
चश्मदीद अटकौहां गांव के बरई अहिरवार ने बताया कि शालिगराम कुछ लड़कों के साथ आया था। उन्होंने राई बजाने से मना किया और गाली गलौज करते हुए मारपीट शुरू कर दी। घर में घुसकर भी मारपीट की और धमकियां दीं।
धीरेंद्र शास्त्री ने पीड़ित को बुलाया, परिवार ने मना कर दिया 
राम असरे ने फेसबुक पोस्ट में बताया कि शालिगराम के उत्पात मचाने की जानकारी मिलते ही पं. धीरेंद्र शास्त्री ने पीड़ित परिवार को बागेश्वर धाम मिलने बुलाया था, लेकिन परिवार ने मना कर दिया। इसके बाद बागेश्वर धाम के लोग परिवार के घर आए और उन्हें अपने साथ धीरेंद्र शास्त्री के पास ले गए। पं. धीरेंद्र शास्त्री ने पीड़ित परिवार को नुकसान की भरपाई करने की बात कही और कहा कि पुलिस में शिकायत नहीं करें।
धीरेंद्र शास्त्री के भाई शालिगराम के खिलाफ दर्ज FIR की कॉपी...
पढ़िए फरियादी कल्लू अहिरवार ने पुलिस को FIR में क्या बताया...
मैं ग्राम गढ़ा में रहता हूं। मजदूरी करता हूं। 11 फरवरी को मेरी बेटी सीता अहिरवार की शादी आकाश अहिरवार जो ग्राम अक्टोहा निवासी है, उसके साथ हो रही थी। सीता की बारात अक्टोहा से आई थी। शादी समारोह के दौरान रात करीबन 12 बजे की बात है, इसी समय गांव का शालिगराम गर्ग मेरे घर के सामने लगे टेंट में आया और गालियां देकर बोला- तेज आवाज में गाना क्यों बजा रहे हो। सिगरेट जलाकर अपने हाथ में कट्टा लहराते हुए लोगों को डराने-चमकाने लगा। मौके पर खड़े लोगों के साथ धक्का-मुक्की करने लगा। धक्का-मुक्की में किसी की चोट नहीं आई थी, लेकिन टेंट में लगी कुर्सियां तोड़कर नुकसान कर दिया। शालिगराम बोला मेरी बात नहीं मानोगे तो जान से मार दूंगा। 
मैंने और बाकी लोगों ने शालिगराम को समझाकर वापस भेज दिया था। मौके पर उपस्थित लोगों को मैं नहीं जानता हूं। शालिगराम गर्ग हमारे गांव का है, वो मुझे व मेरे परिवार को अच्छे से जानता है। मैं मेरी बिटिया सीता का शादी समारोह में व्यस्त होने और डर के कारण थाने पर पहले रिपोर्ट लिखाने नहीं आ सका था। शालिगराम गर्ग से मुझे व मेरे परिवार को खतरा है। आज पुलिस के मेरे घर आने पर रिपोर्ट लिखवाया हूं, इस पर कार्रवाई की जाए। 
वीडियो वायरल होने के बाद एसपी बोले...
दो दिन पहले जब वीडियो वायरल हुआ तब छतरपुर एसपी सचिन शर्मा का कहना है कि बमीठा थाने के गढ़ा गांव का एक वीडियो वायरल हुआ था। ये वीडियो 11 फरवरी का बताया गया था। एक टीम को गढ़ा गांव जांच के लिए भेजा गया था। जांच के बाद मारपीट और एससी-एसटी एक्ट समेत अन्य धाराओं में शालिगराम गर्ग के खिलाफ केस दर्ज कर लिया गया है। मामले में गांव वालों के बयान भी लिए जाएंगे। प्रारंभिक पड़ताल में सामने आया है कि विवाद धार्मिक स्थान पर गाने बजाने को लेकर हुआ था। कट्टे वाली बात का जिक्र बयान में नहीं किया गया है। जांच के बाद जो भी साक्ष्य मिलेंगे, आगे की कार्रवाई की जाएगी।
ये भी पढ़ें...
बागेश्वरधाम आई मां ने सुनाया दर्द: कहा- 4 दिन पहले आई थी धाम, 5 बार पेशी पर आ चुके हैं, माइंड थोड़ा डिस्टर्ब था
मध्यप्रदेश के छतरपुर जिले में स्थित बागेश्वर धाम में फिर हुई लड़की के गायब होने का मामला सामने आया है। लड़की की मां रो-रोकर यहां से वहां भटक रही है। उसकी कोई नहीं सुन रहा है> बागेश्वर में धाम में मौतें व लोगों के गायब होने से अब लोगों का गुस्सा पनपने लगा है।
बागेश्वर धाम से फिर एक लड़की गायब हो गई है कानपुर से 4 दिन पहले बागेश्वर धाम से लड़की आई थी। इस युवती की मां का रो-रो कर बुरा हाल है, मां का कहना है कि सब को बताया है कोई नहीं सुन रहा है। महिला का कहना कि वह कानपुर से आई है और पिछले 1 साल से आ रही है। गुरु जी से अभी तक नहीं मिल पाई। 5 बार बेटी की पेशी आ गई, वह दिमागी डिस्टर्ब है। हमारी लड़की 4 दिन से गायब है, मिल नहीं रही है। महिला ने दुख सुनाते हुए कहा कि पुलिस बोलती है कि बमीठा थाने में जाकर सूचना दो। लेकिन जब बाहर की पुलिस यहां लगी है, मैं बमीठा क्यों जाऊं। लड़की की मां ने रोते हुए बताया कि वह फोटो लिए दर-दर भटक रही उसकी फरियाद कोई नहीं सुन रहा है। पूरी खबर पढ़ने के लिए यहां क्लिक करें...
बागेश्वर धाम आई 10 साल की बच्ची की मौत
राजस्थान के बाड़मेर से परिजनों के साथ छतरपुर के बागेश्वर धाम आई 10 साल की बच्ची की मौत हो गई। बच्ची को मिर्गी की बीमारी थी। परिजनों का कहना है कि बच्ची को बाबाजी ने भभूति भी दी, फिर भी वो नहीं बची। बाबाजी ने हमें कहा कि इसे लेकर जाओ। भास्कर रिपोर्टर ने बागेश्वर धाम के पीठाधीश्वर धीरेंद्र शास्त्री के करीबी माने जाने वाले और धाम से जुड़े नितेंद्र चौबे को बच्ची की मौत के मामले में संपर्क करना चाहा तो उन्होंने कॉल रिसीव नहीं किया। यहां पढ़ें पूरी खबर